
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 12.04.2011                                                                                                                                                                                                                                        PL-x 93/2011


R A P O R T

asupra proiectului de Lege privind procedura prin care România devine parte la  tratatele încheiate între Uniunea Europeană şi  statele membre, pe de o  parte, şi state terţe sau organizaţii internaţionale, pe de altă parte
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, cu proiectul de Lege privind  procedura prin care România devine parte la  tratatele încheiate între Uniunea Europeană şi  statele membre, pe de o parte, şi state terţe sau organizaţii internaţionale, pe de altă parte, trimis cu adresa nr. PL-x 93 din 7 martie 2011, înregistrat sub nr.31/158 din 9  martie 2011.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările  ulterioare, Camera Deputaţilor este Cameră decizională. 
     Senatul, în calitate de primă Cameră sesizată, a adoptat proiectul de lege în temeiul dispoziţiilor art. 75 alin. (2) teza a III-a din Constituţia României, republicată.

Consiliul Legislativ a avizat favorabil iniţiativa legislativă, conform avizului nr.1279 din 27 octombrie 2010.
Comisia pentru politică externă a avizat favorabil iniţiativa legislativă, conform adresei nr.33/93 din 17 martie 2011.



Proiectul de lege are ca obiect de reglementare instituirea procedurii prin care  România devine parte la  tratatele încheiate între Uniunea Europeană şi  statele membre, pe de o  parte, şi state terţe sau organizaţii internaţionale, pe  de altă  parte.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 12  aprilie  2011. 

În urma examinării iniţiativei legislative şi a opiniilor exprimate de către membrii Comisiei s-a hotărât, cu unanimitate de voturi, adoptarea proiectului de Lege privind procedura prin care România devine parte la  tratatele încheiate între Uniunea Europeană şi  statele membre, pe de o  parte, şi state terţe sau organizaţii internaţionale, în forma  adoptată de  Senat.
 Din numărul total de 22 membri ai Comisiei juridice, de disciplină şi imunităţi au participat la dezbateri 14 deputaţi.

 În raport cu obiectul şi conţinutul său, proiectul de lege face parte din categoria legilor organice. 
                            PREŞEDINTE,                                      SECRETAR,                                                                 

                             Daniel BUDA                             Gabriel ANDRONACHE          
    Expert parlamentar
    Florica Manole

